Olen Aespas oma heade peretuttavate juures. Kellestki põhjustatuna pole ma tänasel hommikul suutnud rahulikult magada. Olin öösel mitu korda ärkvel ja kell pool seitse loobusin magamisest sootuks.  Kusjuures siin magavad kõik peale minu, nii et põhjus on kodulinnas.  Aespas veedetud aeg on üks ootusärevamate killast, seda seepärast, et ma juba homme Tartusse paiknen. Samas olen ma väga igatsev ja tunnen, et oleks tahtnud selle nädala vaid Viljandis veeta ja kallite inimestega veel kokku saada.  Täna me stardime emaga kodu suunas keskpäeval, kodus ootavad asjad pakkimist ja pühapäeva hommikul oleme juba teel Tartusse. Ilmselt tulen ma tagasi Viljandisse augusti teisel nädalal, ent ei välista ka  erakorralist varasemat saabumist. Varasem saabumine on reaalne tingituna lähedastest suhetest, mis minust Viljandisse kipuvad jääma.    Kui põhikooli lõpp hoidis meid kaaslastega veel Viljandi piirides, siis gümnaasiumi lõpp eraldab meid sealtki. Viljandisse on põhjust tulla nende heade inimeste pärast, kes sealt veel lahkumas pole, ka ema ja venna pärast. Iseasi kui tihti mul tulla õnnestub, kui kool täies mahus algab. Aga mõtetes olen viljandlastega oma vabadel minutitel, ja mobiil ja msn on mul  endiselt aktiivsed.  Kindlasti võtan Tartu oma lahedas uberikus vastu kalleid sõpru, kes saabuvad sinna nii lähemalt kui kaugemalt. Tulge nädalavahetustel, tantsime ja trallime, leian teile magamiskoha ka. Mu uue kodu aadress on Nõlvaku tänav 9. Korteri täpsustan siis, kui tulemas olete. Üllatusmomendid pruugivad tuua ebameeldivaid olukordi, seega- pigem teatage saabumisest ette. Aga hädasolijatele reageerin kogu oma geenivaruga. Ja leiame sobiva lahenduse.    Mul on selline sisemine tunne,  mida ma pole võimeline üksikasjalikult kirjeldama ja mis ei lase mul selgelt mõelda. Nädal aega on peake segi ja tunnen nagu oleksin ma joobes. Ma tean, kellest see tuleb, miks tuleb ja tean ka seda, mis takistab mu tundeil täielikult avanemast. Meie vahel on barjääre, mis vajavad ületamist. Aga me hoiame kahekesi kontakti nii kuis meile võimalik ja tegeleme mõlemad sellega, et tuua selgust loosse, millesse elu meid paiskas. Võib-olla on see meie eelmiste elude lahenduseta jäänud olukord, mis nüüd meie juurde  tagasi pöördub, kahe sirutatud käega abi palub ja lahenemist nõuab. Kui varem ei suutnud, siis nüüd on aeg. Kasvõi võitlusega. Ja taas ennast korrates- ma tahan olla parem, kui oldi enne mind!    Heade soovidega.